Ravimiamet

Nooruse 1, Tartu 50411

Tel: 7 374 140

Faks: 7 374 152

TAOTLUS

Esitan taotluse müügiloata inimtervishoius kasutatava ravimi (glükoos 40% lahus, 10ml ampullid) veterinaarseks kasutamiseks koertel, kassidel, küülikutel, merisigadel, rottidel, tuhkrutel ja lindudel hüpoglükeemia raviks.

Müügiloata humaanravimi kasutamine on vajalik pakendi suurusest tulenevalt. Olemasolevad sama toimeainet sisaldavad veterinaarravimid on saadaval 500ml pakendites. Väikeloomakliiniku patsientide jaoks kulub enamasti korraga mõni milliliiter ravimit. Aseptilise manustamise nõudeid järgides tuleb kasutamata jäänud ravim hävitada ja sellega kaasneb pakendi suuruse tõttu ravimi asjatu hävitamine suures koguses.

Glükoosi 40% süstelahust kasutatakse isotoonilise lahuse valmistamiseks hüpoglükeemia raviks haigetel paljudel erinevatel loomaliikidel. Kriitilises seisundis hüpoglükeemiaga loomad vajavad ravimi manustamist intravennoosselt, mis tähendab samaaegselt, et väga oluline on järgida antiseptika- ja aseptika nõudeid, sh avatud pakendisse alles jäänud ravim kuulub koheselt hävitamisele ja seda ei tohi säilitada.

Taotluse põhjendus on, et puudub sobiva pakendi suurusega veterinaarravim ja vajadus on humaanmeditsiinis kasutatava ravimi kasutamine pakendi suuruse tõttu.

Lugupidamisega

Gerlin Järvela

loomaarst

PetCity kliinik

Kutsetegevuse number 1035

+37256478840